Nationalrat (Schweiz)
Dr Nationalroot (abgchürzt: NR) isch di gross Chammer vom Schwizer Parlament.

D Wortprotokoll werde sit 1891 im amtliche Bulletin veröffentlicht, sit 1995 äu im Internet uf dr Website vom Parlament.

Wahlverfahre 
E Legislaturperiode duret vier Jaar. En Nationalroot oder e Nationalröti wird sit 1919 mittels Proporzwaal (nach äre Volksinitiative igfüert) gwäält. Die Kantön, wo nume ei Vertreter chönet schicke, wäälet mittels Majorzwaal. Früecher (sit 1848) hets pro 20'000 Iwohner 1 Sitz im NR gee, aber sit 1963 feschti 200 Sitz, wo uf de Bevölkerigsateil vo de Kantön verteilt werde.

E Abwaal oder en Usschluss weerend de Legislaturperiode vom ne Mitgliid isch nit müglich.

Sitzzueteilig 
Z letscht apasst worde a de Volkszälig vo 2000:
 Aargau: 15
 Appizell Usserode: 1
 Appizell Innerode: 1
 Basel Land: 7
 Basel Stadt: 5
 Bärn: 26
 Friiburg: 7
 Gämpf: 11
 Glaris: 1
 Graubünde: 5
 Jura: 2
 Lozern: 10
 Noieburg: 5
 Nidwaude: 1
 Obwalde: 1
 Schaffuuse: 2
 Schwyz: 4
 Soledorn: 7
 Sanggalle: 12
 Tessin: 8
 Tuurgau: 6
 Uri: 1
 Waadt: 18
 Wallis: 7
 Zug: 3
 Züri: 34

Sitzverteilig nach Parteie 
Noch de Wahle vo 2011:
 Schwizerischi Volkspartei (SVP): 54
 Sozialdemokratischi Partei vo de Schwiz (SP): 46
 FDP.Di Liberale (FDP): 30
 Christlichdemokratischi Volkspartei (CVP): 28
 Grüeni Partei vo de Schwiz (GPS): 15
 Grüenliberali Partei (glp): 12
 Bürgerlich-Demokratischi Partei (BDP): 9
 Evangelischi Volkspartei (EVP): 2
 Lega: 2
 Mouvement Citoyens Genevois: 1
 Christlichsoziali Partei Obwalde (CSP OW): 1

Nüme im Nazionalrot verträte sind folgendi Parteie:
Schwizer Demokrate (SD) / Partei der Arbeit (PdA) / Eidgenössisch-Demokratischi Union (EDU) / SolidaritéS / Links-Alternative

Kompetenze 
Dr Vorsitzendi vom Nationalrat isch dr Nationalratspräsident, er wird jedes Jaar noi gwällt. Er wird ou als «Höchste Schwizer» bezeichnet. Di beide Chamere National- und Ständerat sind völlig glichwertig: en Beschluss muess vo beide Rät ir gliche Fassig bestätigt werde. Chöi sich d Rät nit nach drü mal einige, muess e Einigungskonferenz iberuefe werde.

National- und Ständerat bilde zeme d Bundesversammlig.

Weblink 
 d Website vom Parlament

Schwiizer Politik
Gsetzgäbendi Versammlig